**ОТНОСНО:** Предстояща мисия на г-н Януш Войчеховски, Европейски комисар по земеделие, в Япония, 02 – 06 юли 2023 г.

Бихме искали да Ви информираме, че Европейският комисар по земеделие г-н Януш Войчеховски планира посещение в Япония в периода 02 – 06 юли 2023 г.

Мисията има за цел провеждане на срещи със съответните политически фигури на високо ниво – японския министър на земеделието, министъра на търговията и министъра на науката и технологиите. Политическият дневен ред ще включва точки, свързани с SPS бариерите пред японската търговия, насърчаването на географските означения и прилагането на ССТ. Ще бъдат обсъдени и въпроси относно глобалната продоволствена сигурност, засегната от войната в Украйна, Зелената сделка на ЕС и амбициите на стратегията „От фермата до трапезата“, както и продължаване на усилията за иновации за прехода към устойчиво селско стопанство и хранителни системи.

В допълнение към политическата програма са предвидени срещи между европейския и японския бизнес, работещ в сектора на хранително-вкусовата промишленост. Поради тази причина Комисар Войчеховски има желание да бъде придружен от делегация от до **80 висши европейски ръководители, представляващи ключови сектори с най-значим потенциал** за търговията и сътрудничеството между ЕС и Япония. Сфери на приоритетен интерес: **месо (говеждо, свинско месо и птиче), млечни продукти (напр. сирена), плодове и зеленчуци, преработени продукти (напр. зехтин) и напитки (включително алкохолни). Биологичните продукти също ще бъдат разгледани.**

Във връзка с гореизложеното комисар Войчеховски отправя покана към ДЧ да разпространят настоящата покана до подходящите контакти във всяка ДЧ. Желаещите фирми и организации могат да регистрират своите заявки за включване към бизнес делегацията на следния линк: <https://ec.europa.eu/eusurvey/runner/6cfef99a-3d60-d26a-4568-1ac79e834137>

Окончателният подбор на представителите на бизнеса, които ще придружат Комисар Войчеховски, ще се основава на продуктовия и географския баланс на делегацията. В този контекст ще бъде взета предвид способността на кандидатите да извършват международен бизнес. За да се гарантира навременна организация на посещението, заявки за участие в делегациятаще се приемат най-късно до 31 януари 2023 г.

Всички разходи за участниците в бизнес делегацията са за тяхна сметка.